Madeliene Kesgard

## Megjelenés

173cm magas, vörös hajú nő, fű zöld szemekkel. Első ránézésre egy törékeny, a harmincas évei végén járó nő. Az emberek emiatt könnyedén lebecsülik, de több, mint alkalmas saját maga megvédésére. Arcán általában kedves mosoly ül, ami remekül tükrözi az alapjellemét.

Ha a képességeit használja, a vérvonalnak köszönhetően ugyanolyan vörös nyomokat hagy, mint Evan és szemei is zöldből vörösbe fordulnak.

## Jellem

Linn egy alapjában véve kedves, mosolygós nő. Az ítélkezés távol áll tőle. Barátságos, nyitott természet aki mindenben és mindenkiben a jót keresi, legtöbbször meg is találja. Harcos típus aki nem adja fel egy könnyen.

Kedvességét sokszor keverik naivitással, de tökéletesen tisztában van az élet szörnyű igazságaival. Jó ember ismerő és remek megfigyelő, éppen ezért remekül meg tudja védeni magát akár szavakkal, akár fizikailag.

Mindig higgadt és nyugodt, szinte sosem emeli meg a hangját. Problémamegoldó képessége erős, az agya gyorsan forog. Türelmes, remekül bánik a dühkitörésekkel és a heves alakokkal, végtére is meg kellett szelidítenie egy vérfarkast.

Attól függetlenül, hogy többnyire higgadt és előbb hagyná, hogy valaki eltörjön minden csontot a testében, majd feldarabolja, mint hogy ártsanak a családjának... ha ez mégis megtörténne, nos Evan nem csak egy oldalról örökölte a kattanásra való hajlamot.

## Múlt

Az 1800-as évek elején született egy rendkívül erős, nemesi vadász vérvonalba. Egyetlen idősebb bátyja van, de vele házassága óta nem sokat beszélt.

Házassága elrendezett volt Kiannel, aki egy másik erős vérvonal leszármazottja volt. Első szülött fiúként rengeteget tanították a vadász szokásokra, míg Madeleinet másodszülöttként és lány gyermekként többnyire békén hagyták.

A házasság gondolatát nem szívlelte, de gyerekkora óta ismerte Kiant és bár sosem voltak közeli barátok, de úgy volt vele, hogy lehetne sokkal rosszabb helyzetben is. Nem hisztizett a dolog miatt, csak belement. Tizenhat volt, amikor hozzáadták a férfihoz. Az első két évben egészen megkedvelte. Kiderült, hogy Kian egész rendes alak... pontosabban ezt hitte. A férfi valódi énje csak két év házasság után kezdett előbukkanni. Egyre kontrollmániásabb lett, felemelte a hangját. Madeleine sokszor attól tartott, hogy a férfi meg fogja ütni, bár ez nem következett be. Ettől függetlenül kiutat akart.

Akkoriban ismerkedett meg egy férfival, aki kedves volt hozzá, figyelmes és véletlen sem akarta bántani. Bár a vérfarkasnak nem ő volt az előre elrendelt társa, kedvelték egymást. Bár tudta, hogy nem helyes, megtörtént aminek kellett és teherbe is esett a férfitól, bár egyáltalán nem volt biztos benne, hogy az övé-e a gyermek, vagy Kiané. Elküldte a vérfarkast és nem szólt neki a terhességről. Akkorra már megismerte a farkasok hevességét és mivel tisztában volt vele, hogy nincs meg köztük a kötelék, nem akarta kalitkába sem zárni őt. Jóformán aláírta volna a halálos ítéletét, ha szól neki, így elengedte.

Az első és egyetlen gyermeke lett Evan. Évekig nem lehetett tisztán tudni, hogy vadász-e vagy félvér, de ő maga így is, úgy is vigyázott rá és nevelte. Elszökhetett volna, de Kian addigra már valódi szörnyeteggé vált. Elmenekülni nem volt opció.

Ő tanította meg a gyermekét íjászkodni és zenélni is, főleg miután előjött Evan farkas oldala. Rengeteg időt töltött vele és a farkasával is, akivel elég hamar megkedveltette magát.

Amikor Kian rájött, hogy mit művelnek minden teliholdkor, a férfi majdnem végzett vele, de a fia farkas oldala megvédte, majd rávette, hogy meneküljön el onnan. Ő maga Kian mellett maradt, mert bár nem szerette a férfit, ő volt az egyetlen aki egy kicsit is kézben tudta tartani a férfit még azok után is, hogy kiderült, mit tett több, mint húsz évvel az előtt.

Onnantól kezdve csak évente egyszer láthatta Evant, de rendszeresen leveleztek egymással. Hatvan-hetven éves kora között jött el érte a végzet. Álmában halt meg és jutott át a Túlvilágra, ahonnan szellemként követte a fia életét. Gyűlölte a tehetetlenségét a gyermeke minden egyes szenvedéssel töltött pillanatában, de nem tágított mellőle. Egészen addig vele volt a Túlvilág láthatatlan falai mögött, amíg a gyermeke el nem tűnt. Halottként sem tudta, hogy pontosan hol volt, csupán annyit, hogy "nem kell aggódnia érte".

## Képességek

* Megérzi maga körül a természetfeletti lényeket, akik a világából valók, azokat be is azonosít
* Érzékei élesebbek, mint egy átlagemberé. Már távolról meghallja a lépteket, a légzést, a szívverést. Látása kifejezetten éles, sok éves gyakorlással megtanult "közelíteni". Szaglása koránt sem olyan kifinomult, mint a farkasoké, vagy a vámpíroké, de így is tökéletesen tudja alkalmazni pl nyomkövetésre.
* Állóképessége magas. Jóval tovább bír bármilyen fizikai megeröltetést, mint az emberek.
* Fizikai ereje és sebessége a vámpírokkal vetekszik. Mindkét esetben a mozdulatai vöröses fénycsíkot hagynak maguk után.
* Holló idézés: A saját testéből egy tetováláson keresztül meg tud idézni egy hollót. A madár külső szemlélőként szolgál. Ő irányítja a madarat, hallja és látja amit ő.
* Tűz szerű mágiájával képes fegyvereket/tárgyakat "szentelni", felruházni olyan képességekkel, amikkel adott természetfeletti lényeket képes megsebezni vagy megölni. *(Pl.: Fog egy botot, megbuherálja, hogy úgy hasson, mint az ezüst, így azzal a bottal képes sérülést okozni egy vérfarkasnak)* Ehhez a képességhez ismerniük kell az adott lény gyengeségét.

## Gyengeségek

* Bár nem olyan egyszerű összehozni nála egy törött csontot, sebet, az egy természet felettinek így is könnyű feladat
* A legtöbb emberi gyengeség: öregedés, fertőzések, betegségek
* A vadász mágia trükkös és koránt sem tiszta, még akkor is, ha a forrása az. Ha túl sokat használja és nem kap elegendő erőt a forrásból, véges és egy kristályszerű fertőzést indít el a testen, ami használattal terjed, végül eléri a szívet, amibe a vadász belehal. Ez az aktív képességek mellékhatása, bár azokat ő maga csak végső esetben használja

## Kapcsolatok

* Evan anyja
* Melody nagymamája, Loki és Callia fogadott nagymamája

## Egyéb

* Festő
* Remekül zongorázik
* Kivételes íjász, nem véletlen tanulta meg a fia profin kezelni a fegyvert
* Fenrir kölyökkora óta imádja